Aalborg Stiftstidende, 1836-10-29
Collegialtidenden meddeler Beretning om Forhandlingerne i den forenede Nationalbankbestyrelses Forsamling den 14de Octbr. 1836, efter Repræsentanternes Beslutning med deels af disses Formand, Høiesteretsadvocat, Justitsr. SporonJ Anledning af en fra Provindsialstænderforsamlingen for Nørre-Jylland indgivet allerunderdanigst Petition om en Filialbanks Oprettelse i bemeldte Provinds, har den kongl. Bankcommissair, ved at meddele Directionen, at det var Hs. Majestæt Kongens Villie, at denne Petition, efterat være behandlet af Nationalbankens Bestyrelse, skulde forelægges ham til allerhøieste Afgjørelse, anmodet om, at denne Sag maatte tages under Overveielse af Nationalbankens forenede Bestyrelse. - Directionen har, ifølge heraf, meddeelt sin foreløbige Betænkning over denne Sag, ligesom og Pluraliteten af dens Medlemmer har, i Forbindelse hermed, fremsat et Forslag, sigtende til at lette Eiendomsbesidderne indirecte Laan i deres faste Eiendomme. - Det blev i denne Anledning af den forenede Bankbestyrelse vedtaget, at en Committee, bestaaende af en Proprietair, en Kjøbmand og en Embedsmand, skulde nedsættes, for, i Forening med Directionen, in pleno eller hvem samme af dens Midte dertil maatte udvælge, at tage saavel Spørgsmaalet og en Filialbank i dets hele Omfang, som det fremsatte Forslag til at lette Eiendomsbesiddere inddirecte Laan i deres Eiendomme, under Overveielse, og bleve til Medlemmer af denne Committee valgte Proprietair Reergaard, Prof. David og Viinhandler H. P. Hansen. Fra den kongl. Bankcommissair var Formanden tilhændekommet en Skrivelse af 30te f. M., hvorved communiceres et allerhøieste Rescript af 26de næstforhen, angaaende det Spørgsmaal, hvorvidt Nationalbanken med Føie kan paastaae at beholde 3/5 af Hæftelsesrenternes Beløb for Jorder og Tiender i Danmark, saalænge til den hele af bemeldte Bank overtagne Seddelmasse ene og alene ved Hjælp af dette Bidrag er bleven indløst og derhos Banken holdt skadesløs for den Udgift, samme har havt i Anledning af den i Aaret 1820 foregaaede anticiperede Seddelinddragelse, eller om ikke ogsaa det Bidrag, som ydes fra Hertugdømmerne Slesvig og Holsten af dem, som paa nogen af de ved Patent af 4de Juli 1818 foreskrevne Maader have udløst sig fra deres Forpligtelser til Banken, navnlig forsaavidt det er beregnet for disse Hæftelsespligtiges Andeel i Seddelgjælder, bør i Forbindelse med bemeldte 2 anvendes til Seddelgjældens Indfrielse og følgelig hine 2/3 hjemfalde til Finantserne, saasnart Banken med disse forenede Midler har faaet fuld Dækning for Seddelgjælden, derunder ogsaa indbefattet den ved det aabne Brev af 4de Febr. 1820 tilsagte Erstatning for de Opoffrelser, som vare forbundne med den da iværksatte anticiperede Seddeelinddragelse; og hvormed tillige er fulgt den i Rescriptet ommeldte Betænkning af Generalprocureuren, Conferentsr. Ørsteds - Efterat denne Sag var af Formanden foredraget, vedtog Bestyrelsen eenstemmig, at Directionens Erklæring skulde indhentes, forinden noget videre foretages, og blev Directionen anmodet om at afgive denne Erklæring snarest muligt. Da Prof. Bang ved sidste Møde var udvalgt til Bankdirecteur, var en Plads blandt Repræsentanterne herved bleven ledig, og dette var ligeledes Tilfældet derved, at Conferentsraad Ørsted, som følge af, at han havde afgivet den ommeldte Betænkning, havde, da han ikke kunde være stemmeberettiget i Banken, med Hensyn til det omhandlede Spørgsmaal og fandt det urigtigt, om han skulde være Aarsag i, at Banken i et saa vigtigt Anliggende savnede een Repræsentant, anseet det som sin Pligt at fra træde som saadann. Det blev i denne Anledning sat under Ventilation, hvorvidt Repræsentanter, som vælges i Anledning af Andres Udtrædelse udenfor den sædvanlige Orden, skulle indtræde i de Udgaaedes Plads, eller betragtes som de Yngste i Forsamlingen, og, efterat dette Spørgsmaa var af flere af Forsamlingens Medlemmer debatteret, blev samme bragt til Vottering, og med 8 Stemmer mod 5 af gjort i Overeensstemmelse med det sidste af de anførte Alternativer. Der blev derpaa skredet til Valg og ved fleste Stemmer valgt, Landsover= samt Hof= og Stads=Rets Procurator Haagen og Professor juris Scheel.